section_heading: Općenito
paragraph_text: Kao kolonija sirakuških Dorana, Vis je osnovan početkom 4. st. pr. Kr. Grad je bio građen na terasama i utvrđen zidinama. U južnom dijelu grada nalazile su se terme s početka 1. st. Na poluotoku Prirovu nalazio se rimski teatar, vjerojatno građen na temeljima grčkog teatra nad kojim je u 16. st. podignut samostan konventualaca. Jugozapadno od grada nalazila se isejska nekropola Mrtvilo s prilozima od kojih se naročito ističe keramika. Jedno je od prvih grčkih naseobina na Jadranu s karakteristikama kasnije rimske kulture. Novije naselje ima istaknute primjere arhitekture raznih stilova kasnog srednjeg vijeka i kasnijih epoha.